**Görbeháza Község Önkormányzata**

**Képviselő-testületének**

**14/2020.(XI.12.) önkormányzati rendelete**

**a talajterhelési díjról szóló 10/2012.(III.30.) önkormányzati rendelet módosításáról**

Görbeháza Község Önkormányzatának Képviselő-testülete a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljáró Görbeháza Község Polgármestere, a veszélyhelyzet kihirdetéséről szóló 478/2020.(XI.3.) Korm.rendeletben kihirdetett veszélyhelyzetben, a környezetterhelési díjról szóló2003. évi LXXXIX. törvény 21/A § (2) bekezdésében és a 26. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, illetve Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 11. pontjában meghatározott feladatkörében eljárva; - a Képviselő-testület tagjai véleményének kikérése mellett – a következőket rendeli el:

**1. §**

A talajterhelési díjról szóló 10/2012.(III.30.) önkormányzati rendelet (a továbbiakban: Rendelet) 7/A §-a az alábbiak szerint módosul:

**„7/A §**

1. 600 Ft/m3 kedvezményes díjjal kerül megállapításra a 2019. és a 2020. évi talajterhelési díj azon kibocsátó esetében, aki 2020. évben írásbeli nyilatkozatban vállalja, hogy ingatlanát a szennyvízhálózatra rácsatlakoztatja legkésőbb 2020. december 31. napjáig.
2. Amennyiben az (1) bekezdésben meghatározott határidőig a helyi adóhatóság megkeresésére, a Tiszamenti Regionális Vízművek Zrt. nem igazolja vissza a rácsatlakozás tényét, akkor a 2019. évi fogyasztási adatokkal és a 2. §-ban meghatározott díjjal kerül megállapításra a talajterhelési díj.”

**2. §**

Ez a rendelet a kihirdetést követő napon lép hatályba.

Giricz Béla Lászlóné Dr. Juhász Péter

polgármester jegyző

Záradék:

A rendeletet a mai napon kihirdettem.

Görbeháza, 2020. november 12.

Dr. Juhász Péter

jegyző